Pád strechy nočného klubu Jet Set

Pád alebo zrútenie strechy nočného klubu Jet Set bol stavebným zlyhaním budovy nočného klubu Jet Set v Santo Domingu, hlavnom meste Dominikánskej republiky, ktorý vlastnil Antonio Espaillat. Strecha budovy sa zrútila v utorok, 8. apríla 2025, o 0:44 miestneho času počas koncertu merengue speváka Rubbyho Péreza, vyžiadala si 236 obetí a viac ako 180 zranených, kým 189 zachránených ľudí spod trosiek bolo nažive. V klube sa v čase pádu nachádzalo asi 515 osôb. Koordinátor dominikánskeho Gabinete de Coordinación de Política (Kabinetu koordinácie sociálnej politiky) Tony Peña Guaba charakterizoval katastrofu ako „najhoršiu živelnú pohromu“ v histórii národa. 

Populárny nočný klub Jet Set v Distrito Nacional, ktorý fungoval od roku 1973 a v rokoch 2010 a 2015 prešiel rekonštrukciou. V roku 2023, po zasiahnutí generátora bleskom, začala strecha horieť, ale podľa hasičov bola stále konštrukčne bezpečná. V pondelky tu zvyčajne hrala živá tanečná hudba. Zatiaľ čo nočný klub fungoval roky, problémy s konštrukciou boli relatívne nové. V budove sa pôvodne nachádzalo kino, ktoré malo iné bezpečnostné predpisy.

Dominikánske úrady vrátane prezidenta Luisa Abinadera vyhlásili šesťdňový štátny smútok a začali vyšetrovať príčiny zrútenia strechy. Incident vyvolal rozsiahle domáce a medzinárodné reakcie s prejavmi sústrasti od vládnych predstaviteľov, celebrít a zahraničných lídrov.

 Priebeh 
Na videozázname, ktorý bol údajne nasnímaný na koncerte, je vidieť, ako návštevník koncertu ukazuje na strechu a uvádza, že „niečo spadlo zo stropu“. Aj Pérez sa pozeral na časť strechy. O necelých 30 sekúnd neskôr bol zaznamenaný hlasný zvuk a nahrávka stmavla, pričom žena po španielsky kričala „Ocko, čo sa ti stalo?“ 

Podľa výpovedí očitých svedkov strecha povolila bez varovania približne hodinu po začatí hudobného vystúpenia. Konkrétna príčina stavebného zlyhania bezprostredne po ňom nebola zistená, hoci vyšetrovatelia, keď boli povolené záchranné operácie, začali miesto skúmať. Hudobník hrajúci po boku Rubbyho Péreza uviedol, že miesto bolo v čase pádu plné a pôvodne sa domnieval, že došlo k zemetraseniu. Prvá dáma Dominikánskej republiky Raquel Arbajeová uviedla, že uväznená guvernérka provincie Monte Cristi Nelsy Cruzová volala prezidentovi Dominikánskej republiky Luisovi Abinaderovi o 0:49 miestneho času, krátko po páde.

 Obete 
+ Obete podľa občianstva  Krajina Počet mŕtvych  Počet zranených  Dominikánska republika 191 182 Spojené štáty17Obeťami boli americkí občania dominikánskeho pôvodu.neznámy Venezuela 10 5 Francúzsko 2 0 Taliansko 2 0 Kolumbia 1 2 Haiti 1 0 Keňa 1 0 Spolu 225 najmenej 189
Jednou z obetí je Nelsy Cruzová, guvernérka provincie Monte Cristi a sestra bývalého hráča ligy MLB Nelsona Cruza, ktorej smrť sa pripisuje zraneniam z padajúceho skla. Ďalšími obeťami sú bývalí hráči ligy Major League Baseball Octavio Dotel a Tony Blanco (ktorý zomrel pri zachraňovaní priateľa kolegu Estebana Germána), merengue spevák Rubby Pérez, ktorý vystupoval, keď sa strecha zrútila, futbalový reprezentant Luis Guillén, dominikánsky módny návrhár Martín Polanco a riaditeľ mestskej infraštruktúry Christian Alejandro Tejeda Pichardo. Manažér Rubbyho Péreza potvrdil, že na mieste zahynul aj spevákov saxofonista.

Dňa 9. apríla skoro ráno miestneho času Grupo Popular potrvdila smrť niekoľkých členov rodiny Grullónovcov: Eduarda Grullóna (prezident AFP Popular, syn zakladateľa Alejandra Grullóna a brat predsedu Manuela Grullóna); jeho manželky Johanna Rodríguezovej de Grullónovej; jeho sestra Alexandra Grullónovej (projektová manažérka Qik Banco Digital) a jej manžela Eduarda Guarionexa Estrellu (zástupca riaditeľa Národného inštitútu bývania), ktorý bol synom politika Eduarda Estrellu (bývalý prezident Senátu a súčasný minister verejných prác).

Uvádza sa, že v Jet Sete bolo v čase incidentu najmenej 25 venezuelských občanov, vrátane moderátorky správ Telemicro Elianty Quinterovej, ktorá nebola zranená. Najmenej šesť Venezuelčanov hospitalizovali, piati zomreli a 12 ďalších je nezvestných.

Počet zranených obetí dosiahol 160 osôb, vrátane členov Poslaneckej snemovne Braya Vargasa a Carlosa J. Gila Rodrígueza a manželky posledného z menovaných. Dvaja Rodríguezovi asistenti boli údajne nezvestní. Hráč ligy MLB Esteban Germán prežil zrútenie strechy. Kolumbijská ministerka zahraničných vecí Laura Sarabiová uviedla hospitalizáciu Kolumbijčanky.

 Referencie 

 Poznámky 

 Zdroj 

Kategória:Udalosti v 2025
Kategória:Katastrofy v 2025
Kategória:Santo Domingo